Wojerowskej měšćanskej radźe su wčera zaměry a wobsahi za přichodnu wyšu šulu předstajili.
Wojerecy (AK/SN). Přichodna centralna wyša šule we Wojerecach ma w nošerstwje města wostać. To je tamniša měšćanska rada wčera z wjetšinu hłosow wobzamknyła. Štyrjo zapósłancy běchu přećiwo tomu, štyrjo dalši so hłosa wzdachu. Gremij sćěhowaše poručenje měšćanskeho zarjadnistwa.
„We wjacorych rozmołwach ze Sakskej natwarnej banku smy zdobom pruwowali, hač njeměł wokrjes Budyšin nošerstwo kubłanišća přewzać“, wuswětli měšćanosta za šule, kulturu a socialne Thomas Delling. Facit bě, zo by spěchowanje chětro komplikowane było. Město njemóže so nad směrnicy spěchowanja stajić. „My jako město inwestujemy. Tohodla měło tež nošerstwo w našich rukach wostać“, měnješe Wojerowski wyši měšćanosta Stefan Skora (CDU). Najwažniši zaměr je, wo kóždeho Wojerowskeho šulerja wojować a jeho na powołanske wukubłanje w rjemjeslniskich a přemysłowych zawodach přihotować, zwurazni Hans-Joachim Donath.
ces_Latn szl_Latn szl_Latn